ai4bharat/Pralekha huggingface dataset:
विज्ञान एवं प्रौद्योगिकी मंत्रालय
ट्रांसलेशनल स्वास्थ्य विज्ञान एवं प्रौद्योगिकी संस्थान, जैव प्रौद्योगिकी विभाग, विज्ञान और प्रौद्योगिकी मंत्रालय ने नैनोजन फार्मास्युटिकल बायोटेक्नोलॉजी जेएससी, वियतनाम के साथ समझौता ज्ञापन  पर हस्ताक्षर किए
डॉ. रेड्डीज , जायडस कैडिला  और बायोलॉजिकल ई सहित कोविड-19 के लिए टीकों के परीक्षण/विकास के लिए भारतीय कंपनियों की मदद करने के बाद, अब ट्रांसलेशनल स्वास्थ्य विज्ञान एवं प्रौद्योगिकी संस्थान, जैव प्रौद्योगिकी विभाग, विज्ञान और प्रौद्योगिकी मंत्रालय, भारत सरकार ने वियतनाम की एक दवा कंपनी नैनोजन फार्मास्युटिकल बायोटेक्नोलॉजी जेएससी के साथ शोध सहयोग को लेकर समझौता किया है, जो कोविड-19 का एक नया टीका विकसित कर रही है। भारत में वियतनाम के राजदूत श्री फाम सान चाऊ के नेतृत्व में एक टीम ने 23 सितंबर 2021 को टीएचएसटीआई का दौरा किया और टीएचएसटीआई और नैनोजन फार्मास्यूटिकल बायोटेक्नोलॉजी जेएससी के बीच समझौता ज्ञापन  पर हस्ताक्षर किए गए। टीएचएसटीआई कोविड-19 टीकों के अनुसंधान में अग्रणी रहा है।
हस्ताक्षर कार्यक्रम के दौरान बोलते हुए टीएचएसटीआई के निदेशक डॉ. प्रमोद गर्ग ने भारत और वियतनाम के बीच अन्य क्षेत्रों के अलावा विज्ञान और प्रौद्योगिकी में महत्वपूर्ण द्विपक्षीय सहयोग पर प्रकाश डाला, जो माननीय प्रधानमंत्री श्री नरेन्द्र मोदी का विजन रहा है। प्रो. गर्ग ने वियतनाम के राजदूत श्री फाम सान चाऊ, जैव प्रौद्योगिकी विभाग और विदेश मंत्रालय, भारत सरकार को उनके मदद और समर्थन के लिए धन्यवाद दिया, जिसने टीएचएसटीआई और नैनोजन फार्मा के बीच समझौता ज्ञापन को सुगम बनाया। उन्होंने उम्मीद जताई कि यह सहयोग महामारी के खिलाफ हमारी सामूहिक लड़ाई में एक और टीके का योगदान करेगा।
वियतनाम में भारत के राजदूत श्री प्रणय वर्मा ने सहयोग के व्यापक क्षेत्रों का उल्लेख किया और ऑक्सीजन टैंकरों और ऑक्सीजन कॉन्सेंट्रेटर की आपूर्ति सहित कोविड-19 महामारी के दौरान वियतनाम की मदद करने के लिए भारत सरकार के प्रयासों की सराहना की। उन्होंने कहा कि यह सहयोग दोनों देशों के बीच मजबूत संबंधों की एक स्पष्ट अभिव्यक्ति है। हनोई से शामिल हुए वियतनाम में भारत के राजदूत श्री प्रणय वर्मा ने भारत और वियतनाम के बीच मजबूत द्विपक्षीय संबंधों की सराहना की। उन्होंने किसी भी अंतरराष्ट्रीय बीमारी के खिलाफ अंतरराष्ट्रीय सहयोग के महत्व पर जोर दिया।
श्री फाम सान चाऊ ने नैनोजन द्वारा विकसित वैक्सीन कैंडिडेट नैनोकोवैक्स की क्षमता के आकलन में सहयोग के लिए टीएचएसटीआई, डीबीटी और एमईए का आभार व्यक्त किया। उन्होंने कहा कि इन सहयोगों से भारत-वियतनाम के मैत्रीपूर्ण संबंधों पर दूरगामी और सकारात्मक प्रभाव पड़ेगा। उन्होंने कहा कि यह समझौता ज्ञापन भारत और वियतनाम के बीच इस तरह के और अवसरों के लिए मार्ग प्रशस्त करेगा और दोनों देशों में वैक्सीन अनुसंधान में योगदान देगा। डॉ. रेणु स्वरूप, सचिव, जैव प्रौद्योगिकी विभाग ने न केवल भारत के लिए बल्कि विश्व स्तर पर अपनी विशेषज्ञता और सुविधाओं का लाभ साझा करने के लिए टीएचएसटीआई को बधाई दी। उन्होंने वैज्ञानिकों और टीकों के विकास व चिकित्सा विज्ञान में उनके प्रयासों की सराहना की।
विद्या कृष्णमूर्ति, टीएचएसटीआई के धन्यवाद प्रस्ताव भाषण देने के साथ ही सत्र का समापन हुआ।
प्रधानमंत्री कार्यालय
भारत-वियतनाम आभासी शिखर सम्मेलन में प्रधानमंत्री की प्रारंभिक टिप्पणी
Excellency, नमस्कार!
सबसे पहले, Central Vietnam में बाढ़ और भू-स्खलन के कारण जो क्षति हुई हैं उसके लिए मैं सभी भारतवासियों के ओर से संवेदनाएं व्यक्त करता हूँ। मैं आशा करता हूँ कि इस परिस्थिति से निपटने में भारत द्वारा भेजी गई राहत सामग्री आपके काम आएगी।
Excellency,
वियतनाम ने जिस सफलता से कोविड-19 pandemic को संभाला है, इस की प्रशंसा पूरे विश्व में हो रही है । मैं इसके लिए आपको और वियतनाम के नागरिकों को बधाई देता हूँ।
Excellency,
पिछले महीने हम आसियान-India Virtual Summit में मिले थे। और मुझे ख़ुशी है कि आज फिर आपसे बातचीत करने का अवसर मिला है। वियतनाम भारत की Act East Policy का महत्त्वपूर्ण स्तम्भ है, और हमारे Indo-Pacific Vision का एक महत्त्वपूर्ण सहयोगी है। हमारी Comprehensive Strategic Partnership का दायरा आज बहुत विस्तृत है। हमारे बीच आपसी संपर्क भी तेज़ी से बढ़ रहे हैं और नए क्षेत्रों में फैल रहे हैं।
हम Vietnam के साथ अपने संबंधों को एक long-term और strategic view से देखते हैं। Indo-Pacific region में peace, stability and prosperity हमारे साझा उद्देश्य हैं। इस क्षेत्र में स्थिरता और शांति क़ायम रखने के लिए हमारी साझेदारी महत्वपूर्ण योगदान दे सकती है।
आज के Virtual Summit में हम अपनी Comprehensive Strategic Partnership के अंतर्गत चल रहे सहयोग के विभिन्न पहलुओं का आकलन करेंगे। साथ ही regional और multilateral स्तर पर भी हमारे आपसी सहयोग के विषय में चर्चा करने का यह अच्छा मौका है।
वैश्विक स्तर पर कई चुनौतियों के बारे में, और हमारे क्षेत्र के भविष्य के बारे में, हमारे विचारों में समानता है, और हम साथ मिल कर अपने साझा मूल्यों को आगे बढ़ा सकते हैं। अगले साल हम दोनों संयुक्त राष्ट्र की सुरक्षा परिषद में एक साथ सदस्य होंगे। और इसलिए वैश्विक मंच पर हमारे सहयोग का महत्व और भी बढ़ जाता है।
यह प्रसन्नता की बात है कि आज हम एक Joint Vision Document, और 2021 से 2023 तक के हमारे bilateral engagement के लिए एक Plan of Action को जारी कर रहें है। इस Joint Vision for Peace, Prosperity and People से विश्व को हमारे संबंधों की गहराई का एक मजबूत संदेश जायेगा। हमारी वार्ता के साथ-साथ दोनों देशों के बीच सात महत्वपूर्ण समझौते भी sign हुए हैं।
इनमें रक्षा, वैज्ञानिक research, परमाणु ऊर्जा, petro-chemicals, renewable energy तथा cancer के इलाज जैसे विविध विषय शामिल हैं। हम अपने विकास सहयोग, और सांस्कृतिक संरक्षण के क्षेत्र में भी नई पहल ले रहे हैं। यह सभी हमारे बढ़ते आपसी सहयोग के विस्तार और potential को दर्शाता है।
Excellency,
मैं फिर एक बार इस Virtual Summit में आपका स्वागत करता हूं अब मैं आपके Opening Remarks आमंत्रित करना चाहूँगा।
रेल मंत्रालय
चेन्नई-मैसूर-चेन्नई शताब्दी एक्सप्रेस दक्षिण रेलवे की पहली एकीकृत प्रबंधन प्रणाली  प्रमाणित ट्रेन, भारतीय रेलवे की पहली शताब्दी और दूसरी मेल/एक्सप्रेस ट्रेन बनी
चेन्नई- मैसूर- चेन्नई शताब्दी एक्सप्रेस दक्षिण रेलवे की पहली एकीकृत प्रबंधन प्रणाली  प्रमाणित ट्रेन, भारतीय रेलवे की पहली शताब्दी और दूसरी मेल / एक्सप्रेस ट्रेन बन गई। एकीकृत प्रबंधन प्रणाली प्रमाणन प्राप्त करने के साथ दक्षिणी रेलवे, चेन्नई-मैसूर-चेन्नई शताब्दी एक्सप्रेस ने गौरवान्वित करने वाली उपलब्धि हासिल की है।
ट्रेन संख्या 12007/12008, डॉ. एमजीआर चेन्नई सेंट्रल- मैसूर जंक्शन- डॉ. एमजीआर चेन्नई सेंट्रल शताब्दी एक्सप्रेस दक्षिण रेलवे की पहली ऐसी ट्रेन सेवा है, जिसने आईएसओ 9001:2015, आईएसओ 14001:2015 और आईएसओ 45001:2018 के साथ आईएमएस प्रमाण-पत्र प्राप्त किया है। ट्रेन का प्रारंभिक रख-रखाव चेन्नई डिवीजन के बेसिन ब्रिज कोचिंग डिपो द्वारा किया जा रहा है। प्रमाणन एजेंसी ने व्यापक लेखा-परीक्षा और रेलवे द्वारा सभी निर्धारित मानदंडों के पालन के विधिवत सत्यापन के बाद यह प्रमाण-पत्र प्रदान किया है।
चेन्नई-मैसूर-चेन्नई के बीच शताब्दी सेवा को कोविड पूर्व समय में ट्रेन संख्या 12007/12008 के रूप में चलाया गया था और वर्तमान में विशेष सेवा के रूप में ट्रेन संख्या 06081/06082  के साथ चलाया जा रहा है।
चेन्नई-मैसूर-चेन्नई शताब्दी एक्सप्रेस द्वारा हासिल महत्वपूर्ण चरण :
• चेन्नई-मैसूर-चेन्नई शताब्दी एक्सप्रेस ट्रेन 11 मई 1994 को शुरू की गई थी।
• सेवा दक्षिण रेलवे में पहली आईएसओ 9001:2001 प्रमाण-पत्र प्राप्त ट्रेन है 
• ट्रेन में 1 जुलाई 2009 को अत्याधुनिक एलएचबी डिब्बे शामिल किए गए
• एचओजी पर चलने से प्रदूषण कम होता है और संसाधनों को खत्म होने  से रोका जा सकता है।
• यात्री सुविधाओं को काम करने की स्थिति में 100% बनाए रखना, 100% एचओजी और 100% बायो डाइजेस्टर शौचालय संचालन और काम में आने लायक 100% उप-पेंट्री उपकरण।
• गुणवत्तापूर्ण वातानुकूलन, प्रकाश व्यवस्था और अन्य विद्युत सुविधाएं। मुख्य विशेषताएं
• ट्रेन में हाउस कीपिंग की सुविधा 
• एलईडी लाइटों और बिजली की फिटिंग के माध्यम से ऊर्जा संरक्षण
• ब्रेल साइनेज सीट संकेत संख्या
• प्री-लोडेड वाई-फाई इंफोटेनमेंट प्रणाली
• एक्जीक्यूटिव कोच में यात्री कूपे के लिए स्वचालित स्लाइडिंग डोर क्लोजर
• कोच में परछाई के साथ संकेतक और शौचालय में कब्जे का संकेतक
• कोच के अंदरूनी हिस्सों के लिए एस्थेटिक विनाइल रैपिंग
• यात्री कूपों और शौचालयों के लिए स्वचालित एयर फ्रेशनर
• उच्च गुणवत्ता वाले साज सामान के साथ आरामदायक सीटें
• पावर कारों के सभी कोचों में अग्नि शमन प्रणाली के साथ अग्निशमन यंत्र प्रदान किए गए हैं
• यात्रियों के लाभ के लिए सभी डिब्बों में आपातकालीन संपर्क नंबरों के साथ एकीकृत सूचना स्टिकर लगाए गए हैं।
दक्षिण रेलवे के महाप्रबंधक श्री जॉन थॉमसने ट्रेन सेवा का निरीक्षण किया और बेसिन ब्रिज डिपो के अधिकारियों तथा कर्मचारियों की टीम को बधाई दी, जिनके ठोस प्रयासों ने प्रीमियर ट्रेन के लिए आईएमएस प्रमाण-पत्र प्राप्त किया। महाप्रबंधक ने कोच डिपो अधिकारी/बेसिन ब्रिज को आईएमएस प्रमाण-पत्र प्रस्तुत किया। उन्होंने उल्लेख किया कि यह सेवा यात्रियों के लिए सुरक्षित और आरामदायक यात्रा सुनिश्चित करने के लिए अत्याधुनिक सुविधाओं से लैस है।
सूचना और प्रसारण मंत्रालय
एबीयू की 59वीं महासभा 2022 नई दिल्ली में 25 से 30 नवंबर 2022 तक आयोजित की जा रही है
प्रसार भारती, जो कि भारत का लोक सेवा प्रसारक है और जो प्रमुख इलेक्ट्रॉनिक मीडिया संगठनों यथा आकाशवाणी  और दूरदर्शन  की कमान संभालता है, एबीयू की 59वीं महासभा 2022 की मेजबानी कर रहा है। इस वर्ष की महासभा की थीम यह है: ‘लोगों की सेवा करना: संकट की घड़ी में मीडिया की भूमिका’। यह सम्मेलन 25 से 30 नवंबर 2022 तक होटल पुलमैन में आयोजित किया जा रहा है। इस कार्यक्रम में 27 नवंबर 2002 को सिरी फोर्ट ऑडिटोरियम में आयोजित होने वाला ‘टीवी सॉन्ग’ फेस्टिवल भी शामिल है।
एबीयू  एशिया और प्रशांत क्षेत्र के प्रसारण संगठनों का एक गैर-लाभकारी, प्रोफेशनल संगठन है।
50 संगठनों का प्रतिनिधित्व करने वाले 40 देशों के लगभग 300 अंतर्राष्ट्रीय प्रतिनिधि इस कार्यक्रम में भाग ले रहे हैं।
यह कार्यक्रम ऐसे समय में आयोजित किया जा रहा है जब भारत की आजादी का 75वां वर्ष ‘आजादी का अमृत महोत्सव’ मनाया जा रहा है।
इस दौरान प्रोग्रामिंग, खेल, तकनीक, महिलाओं के योगदान एवं भागीदारी, योजना और रणनीति इत्यादि विषयों पर अंतर्राष्ट्रीय सम्मेलनों की एक श्रृंखला आयोजित करने की योजना बनाई गई है।
प्रसार भारती के सीईओ ने 26-11-2022 को होटल पुलमैन में सम्मेलन के दौरान प्रेस को अपने संबोधन में कोविड के संकट काल में इलेक्ट्रॉनिक मीडिया द्वारा निभाई गई महत्वपूर्ण भूमिका और भविष्य के लिए इलेक्ट्रॉनिक मीडिया को खुद को तैयार, अद्यतन और प्रासंगिक रखने की आवश्यकता पर प्रकाश डाला। एबीयू के उद्देश्यों को आगे बढ़ाने के लिए नीतियों को सही स्वरूप देने में अग्रणी भूमिका निभाने के लिए प्रसार भारती पूरी तरह से तैयार है।
यह सम्मेलन कोविड महामारी के बाद प्रसारण के क्षेत्र में अपनी तरह का पहला सम्मेलन है और इसे भौतिक या वास्तविक रूप में आयोजित किया जा रहा है। समस्त प्रतिभागी अत्यंत उत्साहित हैं और वे बड़े उत्साह से इस कार्यक्रम में भाग ले रहे हैं। प्रमुख प्रसारण उपकरण कंपनियां भी इस सम्मेलन में अपने नवीनतम उत्पादों और सेवाओं को प्रदर्शित कर रही हैं।
इस सम्मेलन से विशेषकर आसियान देशों के विदेशी प्रसारकों के साथ आपसी संबंधों के मजबूत होने की उम्मीद है, अत: इस तरह से भारत सरकार की ‘एक्ट ईस्ट नीति’ का समर्थन किया जाएगा।
यह सम्मेलन प्रसारकों को एक-दूसरे के साथ संवाद करने, और सामान्य रूप से मीडिया उद्योग एवं विशेष रूप से लोक सेवा प्रसारकों के सामने मौजूद चुनौतियों पर चर्चा करने का अवसर प्रदान करेगा।
यह सम्मेलन इसके साथ ही भारत को विदेशी गणमान्यजनों के समक्ष अपनी उत्कृष्ट संस्कृति को प्रदर्शित करने का अवसर प्रदान करेगा, और इस तरह से अंतर्राष्ट्रीय मंच पर पर्यटन और ‘आत्मनिर्भर भारत’ को काफी बढ़ावा मिलेगा।
वित्त मंत्रालय
डीआरआई ने तूतीरकोरिन बंदरगाह पर अंतर्राष्ट्रीय बाजार में लगभग 2,000 करोड़ रुपये मूल्य की 300 किलोग्राम से ज्यादा कोकीन जब्त की
वीओसी बंदरगाह, तूतीकोरिन पर कंटेनर में एक आयातित कन्साइनमेंट में छिपाकर कोकीन लाने से जुड़ी गुप्त सूचना के आधार पर, राजस्व आसूचना निदेशालय  के अधिकारियों ने कंटेनर को रास्ते में ही पकड़ लिया, जिसमें लकड़ी के लट्ठे लाए जाने की घोषणा की गई थी। संदिग्ध कंटेनर मूल रूप से पनामा से चला था, जो एंटवेर्प और कोलम्बो बंदरगाहों के रास्ते लाया गया।
जांच में संदिग्ध कंटेनर में लकड़ी के लट्ठों की कतारों के बीच 9 बैग पाए गए। इन बैगों को खोलने पर उनमें पैकिंग सामग्री की कई परतों में लिपटी 302 सफेद कम्प्रेस्ड रंग की ईंटें मिलीं। इस निषिद्ध पदार्थ का वजन 302 किलोग्राम था और इसके संदिग्ध रूप से कोकीन होने की आशंका है। इस निषिद्ध पदार्थ के साथ लकड़ी के लट्ठों को भी एनडीपीएस अधिनियम, 1985 के प्रावधानों के तहत जब्त कर लिया गया है।
इस खेप के मूल स्थान और छिपाकर लाए गए मादक पदार्थों के बारे में आगे की जांच की जा रही है।
प्रधानमंत्री कार्यालय
प्रधानमंत्री ने एनसीसी रैली को संबोधित किया
प्रधानमंत्री श्री नरेन्द्र मोदी ने आज नई दिल्ली में एनसीसी रैली को संबोधित किया। उन्होंने कहा कि सभी युवा एनसीसी कैडेट यहां पर अपने स्वयं के व्यक्तित्व और पहचान के साथ एकत्र हुए हैं। उन्होंने कहा कि एक महीने से अधिक अवधि के बाद उनके बीच आपस में मित्रता प्रगाढ़ हुई है और एक-दूसरे से काफी कुछ सीखने का मौका मिला। श्री मोदी ने कहा कि एनसीसी शिविर प्रत्येक युवा को भारत की विभिन्न संस्कृतियों को सीखने का अवसर प्रदान करते हैं। इन शिविरों में प्रत्येक युवा को देश के लिए कुछ बेहतर करने का प्रोत्साहन मिलता है।
प्रधानमंत्री ने कहा कि एनसीसी शिविरों के माध्यम से कैडेटों ने जो जज़्बा हासिल किया है, वो उनके जीवन में सदैव रहेगा। उन्होंने कहा कि राष्ट्रीय कैडेट कोर सिर्फ वर्दी या समरूपता के लिए ही नहीं, बल्कि ये एकता के लिए है। एनसीसी के माध्यम से हम मिशन मोड में काम करने वाली और दूसरों को प्रेरित करने वाली टीम को तैयार करते हैं।
प्रधानमंत्री ने कहा कि एनसीसी ने सात शानदार दशक पूरे कर लिए हैं और इसने कई लोगों में मिशन के बारे में समझ पैदा की है। प्रधानमंत्री ने कहा कि आज हम एनसीसी की उपलब्धियों का जश्न मना रहे हैं, लेकिन हमें ये सोचने की भी जरूरत है कि आगामी वर्षों में एनसीसी के अनुभव को और प्रभावी कैसे बनाया जाए। उन्होंने सभी से अगले पांच वर्षों के लिए कार्ययोजना तैयार करने के बारे में सोचने का आग्रह किया।
श्री नरेन्द्र मोदी ने कहा कि भारतीय युवाओं ने भ्रष्टाचार को नकार दिया है। उन्होंने कहा कि भ्रष्टाचार और कालेधन के खिलाफ लड़ाई जारी रहेगी। प्रधानमंत्री ने कहा कि यह लड़ाई भारतीय युवाओं के भविष्य के लिए है।
प्रधानमंत्री ने एनसीसी कैडेटों से भीम ऐप के जरिए डिजिटल लेनदेन को बढ़ावा देने और दूसरों को भी प्रोत्साहित करने की अपील की। उन्होंने कहा कि एक बार भारतीय युवा कुछ भी ठान लेता है, तो सब कुछ संभव हो जाता है।
प्रधानमंत्री ने कहा कि पहले लोगों में धारणा थी कि अमीरों और ताकतवर लोगों के साथ कुछ भी नहीं हो सकता, लेकिन आज चीजें बदल गई हैं। उन्होंने कहा कि जिन लोगों ने बतौर मुख्यमंत्री काम किया, लेकिन आज अपने भ्रष्टाचार के चलते जेल में हैं।
आधार के बारे में उन्होंने कहा कि इसने भारत के विकास में योगदान दिया है। श्री मोदी ने कहा कि पहले जो चीजें गलत हाथों में जाती थीं, अब आधार के कारण जरूरतमंद लाभार्थियों तक पहुंच रही हैं।
नवीन एवं नवीकरणीय ऊर्जा मंत्रालय
एनर्जी एशिया 2023 : इरेडा के सीएमडी ने बैंकाक, थाईलैंड में सीईओ राउंड टेबल बैठक में प्रोएक्टिव कार्बन कैप्चर स्टोरेज और सीक्वेस्ट्रेशन का आग्रह किया
भारतीय अक्षय ऊर्जा विकास एजेंसी लिमिटेड  के अध्यक्ष और प्रबंध निदेशक श्री प्रदीप कुमार दास ने एशिया नेचुरल गैस एंड एनर्जी एसोसिएशन द्वारा प्रायोजित फ्यूचर एनर्जी एशिया  2023 में सीईओ राउंड टेबल बैठक में कल भाग लिया। उन्होंने पारंपरिक स्रोतों से बिजली के कम उत्पादन और उपयोग के माध्यम से कार्बन उत्सर्जन से बचने की आवश्यकता पर जोर दिया।
श्री दास ने कहा कि नवीकरणीय ऊर्जा क्षेत्र में भारत की उल्लेखनीय प्रगति से विश्व औसत विकास दर में वृद्धि हुई है और आईआरईडीए का इस उपलब्धि में महत्वपूर्ण योगदान रहा है। उन्होंने कहा कि यद्यपि भारत दुनिया की सर्वाधिक आबादी वाला देश है, लेकिन भारत में प्रति व्यक्ति ऊर्जा खपत और प्रति व्यक्ति कार्बन उत्सर्जन तीव्रता दुनिया के औसत और अन्य विकसित देशों की तुलना में बहुत कम है।
इरेडा के मुख्य प्रबंध निदेशक ने कहा कि भारत ने समय से पहले ही गैर-जीवाश्म ईंधन स्रोतों से बिजली उत्पादन के 40 प्रतिशत हिस्से के अपने पूर्व लक्ष्य को प्राप्त कर लिया है। भारत सरकार ने 2030 तक उत्सर्जन में कटौती के लिए लक्ष्यों, योजनाओं और नीतियों को पहले ही अधिसूचित कर दिया है।
उन्होंने कहा कि भारत अब 2005 के स्तर से 2030 तक अपने सकल घरेलू उत्पाद की उत्सर्जन तीव्रता को 45 प्रतिशत तक कम करने और 2030 तक गैर-जीवाश्म ईंधन आधारित ऊर्जा संसाधनों से लगभग 50 प्रतिशत संचयी विद्युत ऊर्जा स्थापित करने की क्षमता प्राप्त करने के लिए प्रतिबद्ध है।
जबकि अंतर्राष्ट्रीय सौर गठबंधन का उद्देश्य सौर ऊर्जा समाधानों की अधिकतम और नियोजित तैनाती के माध्यम से जलवायु परिवर्तन के खिलाफ प्रयासों को एकजुट करना है। भारत भूटान, नेपाल, म्यांमार और बांग्लादेश जैसे अन्य एशियाई देशों के साथ नवीकरणीय ऊर्जा संसाधनों के लेनदेन पर सक्रिय रूप से चर्चा कर रहा है। इसमें नवीकरणीय ऊर्जा विकास को आगे बढ़ाने और उपलब्ध संसाधनों तथा ऊर्जा खपत के अधिकतम उपयोग के लिए कई समझौता ज्ञापनों पर हस्ताक्षर करना शामिल है।
श्री दास ने यह भी कहा कि भारत की स्थापित गैर-जीवाश्म ईंधन क्षमता में पिछले साढ़े आठ वर्षों में 396 प्रतिशत की वृद्धि हुई है। इसमें पिछले 9 वर्षों में स्थापित सौर ऊर्जा क्षमता में 24.4 गुना की बढ़ोतरी हुई है। उन्होंने कहा कि प्रधानमंत्री श्री नरेन्द्र मोदी ने ‘वन सन वन वर्ल्ड वन ग्रिड’  पहल के अनुरूप, वैश्विक स्तर पर कार्बन कैप्चर स्टोरेज और सीक्वेस्ट्रेशन  के अधिकतम निष्पादन और उपयोग को सुनिश्चित करने के लिए संपूर्ण मूल्य श्रृंखला में सभी स्तरों पर एकजुट और समग्र प्रयासों की आवश्यकता पर बल दिया है।
उन्होंने कहा कि सर्वश्रेष्ठ सीसीएसएस सुनिश्चित करने के लिए देश के प्रत्येक विद्युत उपभोक्ता/नागरिक के लिए एक व्यापक जागरूकता कार्यक्रम की आवश्यकता है। उन्होंने कहा कि इसको प्रभावी ढंग से लागू करने के लिए सही समय पर और सही तरीके से सही नीति स्थापित करके सर्वोत्तम परिणाम मिलने निश्चित हैं।
गोलमेज बैठक में ऊर्जा मंत्रालय, थाईलैंड साम्राज्य के वरिष्ठ प्रतिनिधियों, ऊर्जा क्षेत्र के विभिन्न अंतर्राष्ट्रीय संगठनों के मुख्य कार्यकारी अधिकारियों और प्रमुखों ने भाग लिया।
विज्ञान एवं प्रौद्योगिकी मंत्रालय
‘मेक इन इंडिया’ पहल को आगे बढ़ाने के लिए सीएसआईआर ने बीएचईएल के साथ समझौता ज्ञापन पर हस्ताक्षर किए
पहली संयुक्त परियोजना जल शुद्धिकरण/सीवर निस्तारिकरण संबंधी टेक्नोलॉजी पर होगी
वैज्ञानिक तथा औद्योगिक अनुसंधान परिषद  तथा बीएचईएल ने अनुप्रयोग मुखी अनुसंधान कार्यक्रमों के बारे में सहयोग करने और कार्यक्रमों को जारी रखने तथा व्यापक स्तर पर उसके वाणिज्यीकरण के बारे में समझौता ज्ञापन पर हस्ताक्षर किए हैं। इस तरह सीएसआईआर द्वारा विकसित स्वदेशी टेक्नोलॉजी का वाणिज्यीकरण किया जाएगा और मेक इन इंडिया पहल को सफल बनाने के लिए बीएचईएल तथा सीएसआईआर द्वारा इसे लागू किया जाएगा। इस सहयोग के अंतर्गत पहली परियोजना सीएसआईआर द्वारा विकसित जल शुद्धिकरण/सीवर निस्तारिकरण से संबंधित टेक्नोलॉजी का बीएचईएल द्वारा वाणिज्यीकरण किया जाएगा। यह समझौता पांच वर्षों के लिए किया गया है।
समझौता ज्ञापन पर वैज्ञानिक और औद्योगिक अनुसंधान विभाग के सचिव तथा सीएसआईआर के महानिदेशक डॉ. शेखर सी. मान्डे तथा बीएचईएल के अध्यक्ष और प्रबंध निदेशक डॉ. नलिन सिंघल ने हस्ताक्षर किए।
सीएसआईआर देश का प्रमुख अनुसंधान और विकास संगठन है और विश्व के अग्रणी वैज्ञानिक और औद्योगिक अनुसंधान संगठनों में एक है। बीएचईएल भारत का सबसे बड़ा इंजीनियरिंग और मैन्युफैक्चरिंग उद्यम है। बीएचईएल बड़े इंजीनियरिंग खरीद, निर्माण अनुबंधों को लागू करता है और ऊर्जा उद्योग ट्रांसमिशन परिवहन नवीकरणीय, रक्षा और एयरोस्पेस, तेल और गैस, जल, ऊर्जा भंडारण और ई-मोबिलिटी के क्षेत्र में विकसित टेक्नोलॉजी के वाणिज्यीकरण का कार्य करता है।
वित्त मंत्रालय
सरकारी स्टॉक और भारत सरकार के फ्लोटिंग रेट बांड की बिक्री  के लिए नीलामी
भारत सरकार ने  मूल्य आधारित नीलामी के जरिए 3,000 करोड़ रुपये  की अधिसूचित राशि के लिए ‘6.17 प्रतिशत ब्याज वाले सरकारी स्टॉक 2021’  मूल्य आधारित नीलामी के जरिए 3,000 करोड़ रुपये  की अधिसूचित राशि के लिए ‘7.27 प्रतिशत ब्याज वाले सरकारी स्टॉक 2026’  मूल्य आधारित नीलामी के जरिए 5,000 करोड़ रुपये  की अधिसूचित राशि के लिए ‘भारत सरकार के फ्लोटिंग रेट बांड 2031’  मूल्य आधारित नीलामी के जरिए 2,000 करोड़ रुपये  की अधिसूचित राशि के लिए 7.62 प्रतिशत ब्याज वाले सरकारी स्टॉक 2039’ और  मूल्य आधारित नीलामी के जरिए 4,000 करोड़ रुपये  की अधिसूचित राशि के लिए 7.63 प्रतिशत ब्याज वाले सरकारी स्टॉक 2059’ की बिक्री  करने की घोषणा की है। 17000 करोड़ रुपये की सीमा को देखते हुए भारत सरकार के पास उपर्युक्त किसी भी स्टॉक के सापेक्ष प्रत्येक का 1,000 करोड़ रुपये तक का अतिरिक्त अभिदान अपने पास रखने का विकल्प होगा। एकाधिक मूल्य विधि का उपयोग कर ये नीलामियां आयोजित की जाएंगी। भारतीय रिजर्व बैंक के मुम्बई कार्यालय, फोर्ट, मुंबई द्वारा ये नीलामियां 26 जुलाई, 2019  को आयोजित की जाएंगी।
सरकारी प्रतिभूतियों की नीलामी से जुड़ी गैर-प्रतिस्पर्धी बोली सुविधा की योजना के अनुसार स्टॉक की बिक्री की अधिसूचित राशि के 5 प्रतिशत तक का आवंटन पात्र व्यक्तियों एवं संस्थानों को किया जाएगा।
नीलामी के लिए प्रतिस्पर्धी एवं गैर-प्रतिस्पर्धी दोनों ही बोलियां 26 जुलाई, 2019 को भारतीय रिजर्व बैंक के कोर बैंकिंग सोल्यूशन  सिस्टम पर इलेक्ट्रॉनिक प्रारूप  में पेश की जानी चाहिए। गैर-प्रतिस्पर्धी बोलियां प्रात: 11.30 बजे से लेकर दोपहर 12.00 बजे तक और प्रतिस्पर्धी बोलियां प्रात: 11.30 बजे से लेकर दोपहर 12.30 बजे तक पेश की जानी चाहिए।
इन नीलामियों के नतीजों की घोषणा 26 जुलाई, 2019  को ही कर दी जायेगी और सफल बोली लगाने वालों द्वारा भुगतान 29 जुलाई, 2019  को किया जायेगा।
भारतीय रिजर्व बैंक द्वारा जारी किए गए दिशा-निर्देशों के अनुरूप ये स्टॉक ‘व्हेन इश्यूड’ ट्रेडिंग के लिए पात्र माने जाएंगे। ये दिशा-निर्देश ‘केंद्र सरकार की प्रतिभूतियों में कब लेन-देन जारी किए गए’ पर जारी किए गए हैं। इसके लिए दिनांक 24 जुलाई, 2018 को जारी परिपत्र संख्या आरबीआई/2018-19/25 देखें, जिसमें समय-समय पर संशोधन होते रहे हैं।
प्रधानमंत्री कार्यालय
प्रधानमंत्री ने राजस्थान दिवस पर राज्य के लोगों को शुभकामनाएं दीं
प्रधानमंत्री श्री नरेन्द्र मोदी ने राजस्थान दिवस पर राज्य के लोगों को शुभकामनाएं दी हैं।
श्री मोदी ने एक ट्वीट में कहा, "अपनी समृद्ध संस्कृति और वैभवशाली विरासत के लिए विख्यात राजस्थान के सभी भाइयों और बहनों को राजस्थान दिवस की बहुत-बहुत शुभकामनाएं।"
रसायन एवं उर्वरक मंत्रालय
सरकार ने रेमडेसिविर का केंद्रीय आवंटन बंद करने का फैसला किया
रेमडेसिविर का उत्पादन 10 गुना बढ़ाया गया
देश के पास पर्याप्त रेमडेसिविर उपलब्ध, आपूर्ति मांग से ज्यादा
रेमडेसिविर की 50 लाख शीशियों का रणनीतिक भंडार बना रहेगा
रसायन और उर्वरक राज्य मंत्री श्री मनसुख मंडाविया ने बताया कि प्रधानमंत्री श्री नरेंद्र मोदी के नेतृत्व में रेमडेसिविर का उत्पादन 11 अप्रैल 2021 को हो रही प्रतिदिन 33,000 शीशियों से दस गुना बढ़कर अब 3,50,000 शीशी प्रतिदिन हो गया है।
मंत्री ने आगे बताया कि सरकार ने रेमडेसिविर उत्पादन करने वाले संयंत्रों की संख्या भी एक महीने के भीतर 20 से बढ़ाकर 60 कर दी है। उन्होंने कहा कि अब देश में पर्याप्त रेमडेसिविर है क्योंकि आपूर्ति मांग से कहीं अधिक है।
श्री मंडाविया ने कहा कि सरकार ने राज्यों को रेमडेसिविर का केंद्रीय आवंटन बंद करने का फैसला लिया है। उन्होंने नेशनल फार्मास्युटिकल्स प्राइसिंग एजेंसी और सीडीएससीओ को देश में रेमडेसिविर की उपलब्धता पर लगातार नजर रखने का निर्देश दिया है।
उन्होंने कहा कि भारत सरकार ने आपातकालीन आवश्यकता के लिए रणनीतिक भंडार के रूप में बनाए रखने के लिए रेमडेसिविर की 50 लाख शीशियां खरीदने का भी फैसला किया है।
वित्त मंत्रालय
विनिमय दर अधिसूचना संख्या 31/2021-सीमा शुल्क 
सीमा शुल्क अधिनियम, 1962  की धारा 14 द्वारा प्रदत्त अधिकारों का उपयोग करते हुए,केन्द्रीय अप्रत्यक्ष कर एवं सीमा शुल्क बोर्ड की अधिसूचना संख्या 26/2021– सीमा शुल्क  दिनांक 4 मार्च, 2021 का अधिक्रमण करते हुए, ऐसे अधिक्रमण से पूर्व की गई अथवा किए जाने से हटाई गई बातों को छोड़कर, केन्द्रीय अप्रत्यक्ष कर एवं सीमा शुल्क बोर्ड एतद् द्वारा यह निर्धारित करता है कि संलग्न प्रत्येक अनुसूची-I और अनुसूची-II के कॉलम  में विनिर्दिष्ट प्रत्येक विदेशी मुद्रा के भारतीय मुद्रा में और भारतीय मुद्रा के विदेशी मुद्रा की विनिमय दर 19 मार्च, 2021 से वह दर होगी, जिसका उल्लेख आयातित और निर्यातित माल के संबंध में उक्त धारा के उद्देश्य के लिए कॉलम  में दी गई तत्संबंधी प्रविष्टि में किया गया है:-
अनुसूची-I
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की प्रत्येक इकाई की विनिमय दर
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ऑस्ट्रेलियाई डॉलर
|
|
57.95
|
|
55.60
|
|
2.
|
|
बहरीन दीनार
|
|
198.70
|
|
186.00
|
|
3.
|
|
कैनेडियन डॉलर
|
|
59.50
|
|
57.35
|
|
4.
|
|
चाइनीज युआन
|
|
11.35
|
|
11.00
|
|
5.
|
|
डेनिश क्रोनर
|
|
11.90
|
|
11.45
|
|
6.
|
|
यूरो
|
|
88.25
|
|
85.10
|
|
7.
|
|
हांगकांग डॉलर
|
|
9.50
|
|
9.15
|
|
8.
|
|
कुवैती दीनार
|
|
248.35
|
|
232.45
|
|
9.
|
|
न्यूज़ीलैंड डॉलर
|
|
53.85
|
|
51.50
|
|
10.
|
|
नार्वेजियन क्रोनर
|
|
8.75
|
|
8.45
|
|
11.
|
|
पौंड स्टर्लिंग
|
|
102.80
|
|
99.35
|
|
12.
|
|
कतरी रियाल
|
|
20.55
|
|
19.30
|
|
13.
|
|
सउदी अरब रियाल
|
|
19.95
|
|
18.70
|
|
14.
|
|
सिंगापुर डॉलर
|
|
54.95
|
|
53.10
|
|
15.
|
|
दक्षिण अफ्रीकी रैंड
|
|
5.10
|
|
4.80
|
|
16.
|
|
स्वीडिश क्रोनर
|
|
8.70
|
|
8.40
|
|
17.
|
|
स्विस फ्रैंक
|
|
80.05
|
|
76.95
|
|
18.
|
|
तुर्की लीरा
|
|
9.95
|
|
9.35
|
|
19.
|
|
यूएई दिरहम
|
|
20.35
|
|
19.10
|
|
20.
|
|
अमेरिकी डॉलर
|
|
73.35
|
|
71.60
अनुसूची-II
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की प्रति 100 इकाइयों की विनिमय दर
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
जापानी येन
|
|
67.80
|
|
65.30
|
|
2.
|
|
कोरियाई वॉन
|
|
6.65
|
|
6.25
रक्षा मंत्रालय
भारतीय नौसेना, आईसीजी एवं मास्टर को टगबोट ओशन ब्लिस के चालक दल समेत समुद्र में असाधारण बहादुरी के लिए आईएमओ पुरस्कार
समुद्र में व्यक्तिगत रूप से दिखाए गए असाधारण सामुद्रिक कौशल और उत्कृष्ट साहस को अंतरराष्ट्रीय पहचान दिलाने और समुद्र में असाधारण बहादुरी के लिए अंतर्राष्ट्रीय समुद्री संगठन  पुरस्कार हर साल उन लोगों या समूहों को प्रदान किया जाता है जो स्वयं के जीवन की परवाह किए बगैर समुद्र में ज़िंदगी बचाने के प्रयास में या समुद्री पर्यावरण को होने वाले नुकसान को रोकने या कम करने के प्रयास में बहादुरी प्रदर्शित करते हैं।
इस वर्ष आईएमओ परिषद ने भारतीय नौसेना, भारतीय तटरक्षक और मास्टर को टगबोट ओशन ब्लिस के चालक दल के सदस्यों के साथ एम/टी न्यू डायमंड के बचाव अभियान को अंजाम देते समय असाधारण व साहसी प्रयासों के लिए प्रशस्ति पत्र से सम्मानित किया, इस जहाज़ में आग लग गई थी और यह तट की ओर ड्रिफ्ट हो रहा था,इसमें ज्वलनशील कार्गो से लदा था। भारतीय नौसेना, भारतीय तटरक्षक के बचाव दल के सदस्यों और टगबोट ओशन ब्लिस के मास्टर और चालक दल ने निरंतर और प्रभावी अग्निशमन अभियान चलाया और जहाज को तट से दूर ले गए, इस प्रकार समुद्र में जीवन की हानि को रोका जा सका एवं एक गंभीर समुद्री प्रदूषण की घटना भी टल गई।